Syyskokous tiistaina 22.10.2019 klo 15:15

Paikka: Ravintola Apaja

Läsnä: Olli Pylkkä, Tuija Raatikainen, Päivi Minkkinen, Tuovi Liimatainen, Tanja Poikonen, Aino-Kaisa Blå, Mervi Matero-Puttonen, Tiina Vaskelainen, Pauliina Oittinen, Elina Pasanen, Urho Paasolainen ja Pasi Manninen

**I KOKOUKSEN JÄRJESTÄYTYMINEN**

1. Yhdistyksen puheenjohtaja avaa kokouksen

Yhdistyksen puheenjohtaja Pasi Manninen avasi kokouksen klo 15:15

1. Kokouksen puheenjohtajan valinta

Kokouksen puheenjohtajaksi valittiin Pasi Manninen.

1. Kokouksen sihteerin valinta

Kokouksen sihteeriksi valittiin Elina Pasanen.

1. Pöytäkirjantarkastajien ja ääntenlaskijoiden valinta

Pöytäkirjantarkastajiksi ja ääntenlaskijoiksi valittiin Tuija Raatikainen ja Päivi Minkkinen.

1. Kokouksen laillisuuden ja päätösvaltaisuuden toteaminen

Yhdistyksen sääntöjen mukaan kutsu varsinaiseen kokoukseen on toimitettava vähintään 10 päivää ennen kokousta yhdistyksen jäsenille lähetettävillä kirjeillä tai sähköpostitse tai työpaikkojen ilmoitustauluille asetetuilla ilmoituksilla.

Kokouskutsu on lähetetty sähköpostitse yhdistyksen jäsenille 6.10.2019.

Syyskokous on pidettävä sääntöjen 13 §:n mukaan syys-lokakuussa.

Säännöissä ei ole mainintaa päätösvaltaisuuteen tarvittavasta läsnäolevien mää-rästä.

Kokous todettiin laillisesti kokoon kutsutuksi ja päätösvaltaiseksi.

1. Kokouksen esityslistan hyväksyminen

Kokouksen esityslista hyväksyttiin.

**II VARSINAISET KOKOUSASIAT**

1. Hallituksen esitys vuoden 2020 toimintasuunnitelmaksi (liite 1)

Puheenjohtaja Pasi Manninen esitteli yhdistyksen hallituksen valmisteleman toimintasuunnitelman vuodelle 2020. Toimintasuunnitelma hyväksyttiin.

1. Hallituksen esitys vuoden 2020 talousarvioksi (liite 2)

Sihteeri Elina Pasanen esitteli yhdistyksen hallituksen valmisteleman talousarvion vuodelle 2020. Talousarvio hyväksyttiin.

1. Yhdistyksen puheenjohtajan ja sihteerin vuosipalkkioiden sekä hallituksen jäsenten kokouspalkkioiden määrääminen vuodelle 2020.

Puheenjohtajan vuosipalkkio edellisenä vuonna oli 400 euroa, sihteerin 600 euroa ja hallituksen jäsenten kokouspalkkiot 20 euroa/kokous.

Päätettiin jatkaa samoilla vuosi- ja kokouspalkkioilla.

1. Jäsenmaksun suuruudesta ja kantotavasta päättäminen

Hallitus esittää, että jäsenmaksu pidetään ennallaan. Paikallisyhdistyksen osuus jäsenmaksusta on 0,190% (1,160% ja LTO 1,320%).

Päätettiin säilyttää jäsenmaksut ennallaan.

1. Matkakorvauksista päättäminen

Matkakorvauksia on maksettu laskutuksen mukaan kilometrikorvauksina yleisen virkaehtosopimuksen mukaisesti. Matkakorvauksia on maksettu OAJ:n Keski-Suomen kokous- ja koulutustilaisuuksiin osallistumisesta sekä hallituksen jäsenille hallituksen kokouksiin osallistumisesta.

Päätettiin säilyttää matkakorvauksien maksutapa ennallaan.

1. Hallituksen puheenjohtajan valinta kahdeksi seuraavaksi kalenterivuodeksi 2020-2021.

Hallituksen puheenjohtajan toimikausi on kaksi kalenterivuotta (16 §). Hallituksen puheenjohtajana on toiminut kaudella 2018-2019 Pasi Manninen.

Keskusteltiin puheenjohtajuudesta. Päätettiin valita Pasi Manninen jatkamaan yhdistyksen puheenjohtajana seuraavan kauden ajan. Kuitenkin pitäen mielessä, että Pasi todennäköisesti siirtyy eläkepäivien viettoon kesken puheenjohtajakauden.

1. Hallituksen jäsenten ja varajäsenten valinta kahdeksi seuraavaksi kalenterivuodeksi 2020-2021.

Hallituksen jäsenen ja varajäsenen toimikausi on kaksi kalenterivuotta. Jäsenistä ja varajäsenistä puolet eroaa vuosittain. Ensimmäisenä vuonna erovuoroisuuden määrää arpa (16 §).

Hallituksen erovuoroisiksi jäseniksi (suluissa varajäsen) on hallituksen kokouksessa 24.9.2019 todettu Elina Pasanen (Juho Salonen), Tuija Raatikainen (Mervi Matero-Puttonen) ja Aino-Kaisa Blå (Olli Pylkkä).

Hallituksen ehdotus syyskokoukselle: Elina Pasanen jatkaa sihteerinä, Tuija Raatikainen tai Mervi Matero-Puttonen varsinaiseksi jäseneksi, Olli Pylkkä varsinaiseksi jäseneksi ja Ollille varajäsen. Aino-Kaisa Blå ilmoitti jäävänsä pois hallituksesta, koska ei tällä hetkellä työskentele Konneveden kouluilla.

Valittiin hallituksen jäsenet seuraavasti: Elina Pasanen jatkaa sihteerinä (Juho Salonen varalla), Tuija Raatikainen jatkaa hallituksen jäsenenä (Mervi Matero-Puttonen). Olli Pylkkä valittiin hallituksen jäseneksi ja Ollin varajäseneksi Urho Paasolainen.

1. Kokousedustajan valinta vuodelle 2010

OAJ Keski-Suomen kokouksissa edustajana on ollut Pasi Manninen.

Päätettiin jatkaa samaan malliin.

1. Toiminnantarkastajien valinta vuodelle 2020

Toiminnantarkastajina vuonna 2019 toimivat Tero Mäkinen ja Päivi Minkkinen, varalla Olli Pylkkä ja Riikka Kokko.

Edelleen valittiin toiminnantarkastajiksi Tero Mäkinen ja Päivi Minkkinen. Varalle valittiin Riikka Kokko ja uutena Tiina Vaskelainen, Olli Pylkän siirryttyä hallituksen jäseneksi.

1. Yhdistyksen koollekutsumistavasta päättäminen

Yhdistyksen koollekutsumistapa on viime vuosina ollut sähköpostitse. Päätetiin jatkaa samalla tavalla.

1. Muut asiat

Keskusteltiin OAJ:n työhyvinvoinnin lukuvuodesta. Tälle lukuvuodelle OAJ on nostanut esille joka kuukaudelle teeman työhyvinvoinnin ylläpitämiseksi ja parantamiseksi työyhteisöissä. Päätettiin ottaa seuraavan hallituksen kokouksen asiaksi pohtia tarkemmin, miten työhyvinvoinnin lukuvuosi tuodaan näkyväksi meidän työyhteisöissämme.

1. Kokouksen päättäminen

Puheenjohtaja päätti kokouksen klo 17:03.

Vakuudeksi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

puheenjohtaja Pasi Manninen Sihteeri Elina Pasanen

Pöytäkirjantarkastajat

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tuija Raatikainen Päivi Minkkinen